Võistlusjuhend 
Rallikross "Taali suvi 2005"
Pühapäeval, 28. augustil 2005. a Taali krossirajal 

Eesti meistrivõistluste IV etapp rallikrossis sõiduautodele klassides ERK ja division 1.
Eesti meistrivõistluste V etapp rallikrossis sõiduautodele klassides ERK standard ja noored.

Registreeritud EAL-s nr 100/RK

1. Võistluse koht, aeg, ajakava

1.1. Võistlus toimub 28.08.2005. a Taali autokrossirajal. Pärnu maakond, Tori vald, Taali küla 86818.
EAL rajalitsents nr 15
Võistlusraja pikkus: 860 m, laius 8-14 m 
Rajakate: kruus, asfalt
Treening- ja võistlussõidud peetakse vastupäeva.

1.2. Võistluse ajakava

Neljapäev, 4. august 2005. a
Avaldatakse internetis võistluste juhend ja algab osavõtjate eelregistreerimine

Neljapäev, 25. august 2005. a
14.00 - lõpeb osavõtjate eelregistreerimine

Pühapäev, 28. august 2005. a
08.00-10.00 - osavõtjate registreerimine
09.30-10.30 - tehniline kontroll
09.30-10.45 - treeningsõidud
10.45 - võistlejate koosolek
11.00 - võistluste avamine
11.15 - eelsõidud
14.00 - finaalsõidud
16.00 - orienteeruv autasustamise aeg
19.00 - avaldatakse võistluse esialgsed tulemused internetis www.rally.ee

Võistluse täpne ajakava, eelsõitude koosseisud ja info võistluste ametlikul teadetetahvlil (ATT) kohtunike maja juures.

2. Korraldaja, ametnikud

2.1. Korraldaja Erki Sport MTÜ 
Korraldaja aadress: Pilliroo 13, Pärnu 80041, Pärnu maakond

2.2. Võistluse ametnikud
Võistluse direktor: Eiki Eriste
Võistluse juht: Erko Eriste 
Ohutusülem: Enno Jürviste
Peaajamõõtja: Villu Teearu
Tehniline kontroll: Raino Eriste

2.3. Võistluste info
Eiki Eriste, tel 51 54 591
Erko Eriste, tel 52 87 454
Villu Teearu, tel 52 15 199
www.rally.ee
www.autosport.ee

3. Määrang

3.1. Taali rallikross 
3.1.1. Eesti Meistrivõistluste IVetapp rallikrossis sõiduautodele klassides ERK ja division 1. 
3.1.2. Eesti Meistrivõistluste V etapp rallikrossis sõiduautodele klassides ERK Standard ja noored.

4. Arvestusklassid, osavõtjad

4.1. Võistlusklassid
4.1.1. Noored - kuni 17-aastased noored
4.1.2. ERK Standard - limiteeritud vabadustega ümberehitatud 2WD autod vastavalt tehn. tingimustele
4.1.3. ERK - 2WD autod vastavalt ERK rallikrossi autode tehn. tingimustele 
4.1.4. Division 1 - A-rühma ja ST autod vastavalt FIA VM Lisa J 

4.2. Osavõtjad
4.2.1. Meistrivõistluste etapil võivad osaleda autosportlased, kes omavad EAL või oma riigi kehtivat rahvuslikku sõitja- ja registreerijalitsentsi. Eesti meistrivõistluste arvestuses osalemiseks tuleb võõrkodakondsetel võistlejatel teha alakomiteele ühekordne taotlus ja tasuda MTÜ Eesti Rallikrossi Komitee a/a 221018758725 Hansapangas 1000 krooni või maksta see võistlushommikul korraldaja kätte (kuulub edastamisele komiteele).

5. Võistluse käik

5.1. Võistlused viiakse läbi vastavalt EAL võistlusmäärustega, kehtivate tehniliste tingimustega, 2005. a EMV üldjuhendiga sõiduautode rallikrossis ja käesoleva võistlusjuhendiga. 

5.2. Toimub kolm eelsõiduvooru ja finaalsõidud C, B, A. Eelsõituvoorus sõidetakse 4 ringi, finaalsõitudes 6 ringi.

5.3. Kui arvestusklassis on osavõtjaid kuni 5, peetakse kaks eelsõiduvooru.

5.4. Start grupistardina paigalt, töötava mootoriga. Stardi märguandeks on punaste fooritulede kustumise hetk (punane tuli vähemalt 3 sekundit).

5.5. Valestardi korral hoiatus ja teistkordsel rikkumisel stardist eemaldamine.
5.5.1. Starditsoonis on keelatud esimesed 30 meetrit vahetada stardikoridori. Keeluala lõppu tähistavad rohelised lipud. 
5.5.2. Stardikoridori on lubatud vahetada ainult seiskunud või väga aeglaselt liikuvast autost möödumiseks.

5.6. Eelsõiduvoorude stardijärjekorrad loositakse. Stardikorraldus: eelsõitudes 4 autot ühest reast, finaalsõitudes 8 autot 2-2-2-2 malekorras, kusjuures autode stardiridade ja -kolonnide piki- ja külgvahed vähemalt 1 m.

5.7. Eelsõiduvooru stardijärjekorra protokoll avaldatakse teadetetahvlil ühe arvestusklassi piires ülevalt alla. Kui võistleja ei stardi omas sõidus, siis asendatakse ta võimalusel järgmise võistlejaga nimetatud protokollis. Kui võistleja ei saa startida temale ettenähtud sõidus, siis peab ta sellest koheselt informeerima eelstardi kohtunikku.

5.8. Võistleja on kohustatud eelstarditsooni saabuma eelstardikohtuniku rohelise lipuga antava märguande peale. Märguande alguseks võib kõige varem olla eelmise (toimuva) sõidu liidri finišeerimine. Eelstart on võistlejale avatud 2 minutit pärast märguannet. Korraldajal kohustus paigaldada eelstardi tsooni selgelt loetav kell. 

5.9. Igas eelsõiduvoorus fikseeritakse võistlejate distantsi läbimise aeg 0,1 sekundilise täpsusega. Iga eelsõiduvooru kiireim saab ühe punkti, järgmine 2 punkti jne. Võrdne aeg annab võrdselt punkte. Võistleja, kes kahe parema eelsõiduvooru kokkuvõttes kogus kõige vähem punkte, valib stardikoha A-finaali esireas. Võistleja, kes kogus suuruselt järgmise punktisumma, stardib vabalt kohalt jne. Mitme võistleja võrdse punktisumma korral eelistatakse eelsõitudes paremat aega näidanud võistlejat.

5.10. Finaalsõitudesse pääsevad ja MV punkte saavad sõitjad, kes on saanud tulemuse vähemalt ühest eelsõiduvoorust. Ühe eelsõidu tulemusega võistlejad paigutatakse finaalidesse viimastena eelsõidu aegade paremusjärjestuses.
5.10.1. Finaalsõitude koosseisude määramine:
C-finaal - võistlejad, kes said eelsõitudes 16-9 koha
B-finaal - võistlejad, kes said eelsõitudes 8-5 koha ja C-finaali 4 paremat 
A-finaal - võistlejad, kes said eelsõitudes 4-1 koha ja B-finaali 4 paremat

5.11. Kui A- või B-finaali pääsenu ei saa startida, jääb tema stardikoht täitmata ja finaalikoht asendamata teise sõitjaga, samas saab mittestartinu MV tulemusena kirja oma finaali viimase koha. C-finaali jõudnu mittestartimisel avaldatakse uus stardikorralduse protokoll, katkestanud asendatakse varusõitja(te)ga vastavalt eelsõitude tulemustele. Nad stardivad viimastena eelsõitude tulemuste järjekorras.

5.12. MV etappidel VM rikkujaid karistatakse Eesti Rallikrossi Komitee poolt, vastavalt võistluste juhi ja ERK vaatleja ettekandele. Karistused sõltuvalt rikkumiste tõsidusest, korduvusest (kohtunike töö segamine, ebasportlikud sõiduvõtted, ebasportlik käitumine jms eest).

6. Kinnine parkla, protestid

6.1. Kinnine parkla finaali lõpetanutele pärast finišit. Oma viimase võistlussõidu lõpetanud võistleja peab koheselt võistlusauto viima kinnisesse parklasse.

6.2. Protestiaeg 15 minutit pärast esialgsete tulemuste avaldamist teadetetahvlil. Protesti kautsjon on 1000 kr, auto lahtivõtmisel 3000 kr.

7. Osavõtumaksud

7.1. Osavõtumaksud kohapeal ja eelregistreerimisega (kuni 25.08.2005. a kell 14.00).
7.1.1. ERK 2500: 1000 kr / 800 kr
7.1.2. ERK Standard: 1000 kr / 800 kr
7.1.3. Noored: 700 kr / 500 kr
7.1.4. Division 1: 1000 kr / 800 kr

7.2. Eelregistreerimise korral loetakse registreerunuks võistleja raha laekumisel korraldaja kontole. Eeltoodud summad on lõplikud. Eelregistreerimise korral tuleb summa tasuda korraldaja arveldusarvele (MTÜ Erki Sport, arveldusarve 10022030073004, Eesti Ühispank) ja mandaadis esitada tasumist tõendav maksekorraldus.

7.3. Eelregistreerimine toimub EAL-i koduleheküljel www.autosport.ee.

7.4. Korraldaja vastutab stardimaksu tagastamise eest juhul, kui võistlust ei toimu. Võistleja mittestartimisel stardimaksu ei tagastata. 

8. Reklaam

8.1. Korraldaja reserveerib võistlusautodel kolm reklaampinda.

8.2. Reklaamid peavad olema võistlusautole kinnitatud ülevaatuseks tehnilises komisjonis.

8.3. Reklaamist keeldumise korral rahaline trahv 500 kr.

9. Autasustamine

9.1. Arvestusklassi kolme parimat autasustatakse karikatega.

9.2. Korraldaja ja sponsorite eriauhinnad.

10. Vastutus

10.1. Võistluste korraldaja ja EAL ei vastuta võimalike õnnetuste ja nende tagajärgede eest.